**ЈАВНИ ПОЗИВ**

**ЗА СУФИНАНСИРАЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА, СТАНОВА И СТАМБЕНИХ ЗГРАДА,**

**КОЈЕ СЕ ОДНОСЕ НА УНАПРЕЂЕЊЕ ТЕРМИЧКОГ ОМОТАЧА, ТЕРМОТЕХНИЧКИХ ИНСТАЛАЦИЈА И УГРАДЊУ СОЛАРНИХ КОЛЕКТОРА ЗА ЦЕНТРАЛНУ ПРИПРЕМУ ПОТРОШНЕ ТОПЛЕ ВОДЕ У 2022. ГОДИНИ**

Правни основ за расписивање Јавног позива је Одлука о бесповратном суфинансирању активности на инвестиционом одржавању и унапређењу енергетских својстава стамбених зграда, породичних кућа и станова у 2022. години (,,Службени лист Града Ниша“, број 10/22), коју је донела Скупштина Града Ниша.

Градско веће Града Ниша је донело Решење о усвајању Правилника о суфинансирању мера енергетске санације породичних кућа, станова и стамбених зграда које се односе на унапређење термичког омотача, термотехничких инсталација и уградње соларних колектора за централну припрему потрошне топле воде по јавном позиву Управе за финансирање и подстицање енергетске ефикасности ЈП 1/22 (,,Службени лист Града Ниша'', број 51/22 и 82/22).

 Чланом 23. Правилника, прописано је да Градско веће Града Ниша, доноси решење о расписивању Јавног позива за доделу бесповратних средстава крајњим корисницима (домаћинствима и стамбеним заједницама) за енергетску санацију стамбених зграда, породичних кућа и станова, а поступак по јавном позиву за избор крајњих корисника спроводи Комисија за реализацију мера енергетске санације (у даљем тексту: Комисија).

Циљ спровођења мера енергетске санације породичних кућа, становаи стамбених зградаје унапређење енергетске ефикасности у стамбеном сектору и повећано коришћење обновљивих извора енергије у домаћинствима на територији Града Ниша.

Мере енергетске санације спроводе се кроз сарадњу са директним корисницима (привредним субјектима) који се баве производњом, услугама и радовима на енергетској санацији стамбених објеката, а крајњи корисници бесповратних средстава су домаћинства на територији Града Ниша.

**I ПРЕДМЕТ И МАКСИМАЛНА ВИСИНА БЕСПОВРАТНИХ СРЕДСТАВА ЗА СУФИНАНСИРАЊЕ**

Предмет суфинансирања обухвата следеће МЕРЕ енергетске ефикасности:

**1)** **заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама, за породичне куће и станове**

Ова мера обухвата и пратећу oпрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозорa/врата гипс-картон плочама, глетовање, обрада ивица и кречење око прозора/врата са унутрашње стране зида.

Удео средства подстицаја износи максимално 50% од вредности укупне инвестиције са ПДВ-ом по појединачној пријави, а максимално 140.000,00 динара са ПДВ-ом.

Неопходно је да буду испуњени следеће критеријуми енергетске ефикасности:

Спољна столарија са следећим минималним техничким карактеристикама (U-коефицијент пролаза топлоте):

 - U≤ 1,5 W/m2K за прозоре и балконска врата

 - U ≤ 1,6 W/ m2K за спољна врата

**2) заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама, за стамбене зграде**

Ова мера обухвата и пратећу oпрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозорa/врата гипс-картон плочама, глетовање, обрада ивица и кречење око прозора/врата са унутрашње стране зида за стамбене зграде.

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално 100.000,00 динара са ПДВ-ом помножено са бројем станова у пријављеној стамбеној згради.

Неопходно је да буду испуњени следеће критеријуми енергетске ефикасности:

Спољна столарија са следећим минималним техничким карактеристикама (U-коефицијент пролаза топлоте):

 - U≤ 1,5 W/m2K за прозоре и балконска врата

 - U ≤ 1,6 W/ m2K за спољна врата

**3) постављање и набавка материјала за термичку изолацију зидова, таваница изнад отворених пролаза, зидова, подова на тлу и осталих делова термичког омотача према негрејаном простору за породичне куће**

 Укупан износ средстава подстицаја која се додељују за ову меру, представља мањи износ од:

1. 50% од вредности укупне инвестиције са ПДВ ом, а максимално 210.000 динара са ПДВ-ом, и
2. износа који се добија множењем површине из достављене профактуре, са износом од 2.000 динара са ПДВ-ом.

Неопходно је да буде испуњен следећи критеријум енергетске ефикасности:

Спољни зид на породичним кућама/стамбеним зградама следећих карактеристика:

- минимална дебљина за термичку изолацију износи 10 cm, осим уколико нема техничких могућности да се постави та дебљина изолације. Боја спољашњег омотача/фасаде треба да буде усклађена са традиционалном локалном архитектуром, избегавајући тренд јарких и рефлектујућих неадекватних колорита

**4) постављање и набавка материјала за термичку изолацију зидова, таваница изнад отворених пролаза, зидова, подова на тлу и осталих делова термичког омотача према негрејаном простору за стамбене зграде**

 Укупан износ средстава подстицаја која се додељују за ову меру, представља мањи износ од:

1. 50% од вредности укупне инвестиције са ПДВ ом, а максимално 120.000,00 динара са ПДВ-ом помножену са бројем станова у пријављеној стамбеној згради, и
2. износа који се добија множењем површине из достављене профактуре, са износом од 2.000 динара са ПДВ-ом.

 Неопходно је да буде испуњен следећи критеријум енергетске ефикасности:

Спољни зид на породичним кућама/стамбеним зградама следећих карактеристика:

- минимална дебљина за термичку изолацију износи 10 cm, осим уколико нема техничких могућности да се постави та дебљина изолације. Боја спољашњег омотача/фасаде треба да буде усклађена са традиционалном локалном архитектуром, избегавајући тренд јарких и рефлектујућих неадекватних колорита.

**5) постављање и набавка материјала за термичку изолацију испод кровног покривача за породичне куће (за ову меру се може конкурисати и заједно са мером 3) - постављање и набавка материјала за термичку изолацију зидова, таваница изнад отворених пролаза, зидова, подова на тлу и осталих делова термичког омотача према негрејаном простору за породичне куће).**

Ова мера може обухватити, у случају да је оштећен кровни покривач и хидроизолациони кровни систем, грађевинске радове на замени хидроизолације и других слојева кровног покривача, као и лимарске радове, али не и радове на замени конструктивних елемената крова.

 Укупан износ средстава подстицаја која се додељују за ову меру, представља мањи износ од:

1. 50% од вредности укупне инвестиције са ПДВ ом, а максимално 150.000,00 динара са ПДВ-ом, и
2. износа који се добија множењем површине из достављене профактуре, са износом од 1.500 динара са ПДВ-ом.

Неопходно је да буде испуњен следећи критеријум енергетске ефикасности:

- минимална дебљина за термичку изолацију износи 10 cm.

**6) набавка и инсталација котлова на природни гас и/или биомасу (дрвни пелет, брикет, сечка), грејачa простора, или замена постојећег грејача простора (котао или пећ) ефикаснијим, за породичне куће и станове**

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално:

- 85.000,00 динара са ПДВ-ом за котлове на гас;

- 110.000,00 динара са ПДВ-ом за котлове на биомасу (пелет и сечка).

Неопходно је да буде испуњен следећи критеријум енергетске ефикасности:

* Минимални степен корисности котла (грејача простора) на биомасу (дрвни пелет, брикет, сечка) износи 90% (неће се одобравати средства за набавку комбинованих уређаја који као енергент користе чврсто гориво и пелет као ни уређаја који нису у систему етажног или централног грејања);

- Минимални степен корисности кондензационог котла (грејача простора) на природни гас износи 90%.

**7) набавка и инсталација котлова на природни гас и/или биомасу (дрвни пелет, брикет, сечка), грејачa простора, или замена постојећег грејача простора (котао или пећ) ефикаснијим, за стамбене зграде**

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално:

- 40.000,00 динара са ПДВ-ом за котлове на гас помножено са бројем станова у пријављеној стамбеној згради;

- 50.000,00 динара са ПДВ-ом за котлове на биомасу (пелет и сечка) помножено са бројем станова у пријављеној стамбеној згради.

Неопходно је да буде испуњен следећи критеријум енергетске ефикасности:

* Минимални степен корисности котла (грејача простора) на биомасу (дрвни пелет, брикет, сечка) износи 90% (неће се одобравати средства за набавку комбинованих уређаја који као енергент користе чврсто гориво и пелет као ни уређаја који нису у систему етажног или централног грејања);

- Минимални степен корисности кондензационог котла (грејача простора) на природни гас износи 90%.

**8) замена постојеће или уградња нове цевне мреже, грејних тела-радијатора и пратећег прибора за породичне куће и станове (за ову меру се може конкурисати само заједно са мером 6) - замене постојећег грејача простора (котао или пећ) ефикаснијим)**

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално 120.000,00 динара са ПДВ-ом.

**9) замена постојеће или уградња нове цевне мреже, грејних тела-радијатора и пратећег прибора за стамбене зграде (за ову меру се може конкурисати само заједно са мером 7) - замене постојећег грејача простора (котао или пећ) ефикаснијим или уколико је одобрен захтев да се зграда прикључи на даљински систем грејања)**

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално 100.000,00 динара са ПДВ-ом помножено са бројем станова у пријављеној стамбеној згради.

**10) набавка и уградње топлотних пумпи и пратеће инсталације грејног система (грејач простора или комбиновани грејач) за породичне куће**

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално 250.000,00 динара са ПДВ-ом.

**11) набавка и уградње соларних колектора у инсталацију за централну припрему потрошне топле воде за грејање санитарне потрошне топле воде и пратеће инсталације грејног система за породичне куће**

Укупан износ средстава подстицаја који се додељује за ову меру, представља мањи износ од:

1. 50% од вредности укупне инвестиције са ПДВ ом, а максимално 140.000,00 динара са ПДВ-ом, и
2. износа који се добија множењем количине топле воде из достављене профактуре, са износом од 650,00 динара са ПДВ-ом.

 Домаћинстава и стамбене заједнице не могу да конкуришу за више од једне мере енергетске ефикасности, осим за мере 5), 8) и 9).

 Додатни услови за доделу средстава подстицаја за енергетску санацију стамбених објекта:

* За мере 3) и 4) средства подстицаја за термичку изолацију неће се одобравати за појединачне етаже стамбених објеката. Уколико стамбени објекат има два или више власника, пријаву подноси један од власника уз писану сагласност осталих власника. Сутерени чији је фасадни зид обложен каменом или сличним материјалом не морају се термички изоловати;
* Двојни објекти различитих власника као и објекти у низу третирају се као засебни објекти;
* За мере 1) и 2) средства се неће одобравати за набавку и уградњу појединачних прозора и врата. Средства се неће одобравати за набавку улазних врата стамбених објеката која нису у директној вези са грејаним простором;
* За стамбене објекте са више етажа једног власника, средства се могу користити за замену столарије на једној или свим етажама, с тим да замена столарије на свакој од етажа мора бити комплетна;
* Власници појединачних етажа у стамбеном објекту подносе појединачне пријаве за замену столарије.

За спровођење Јавног позива, опредељена су средства у укупном износу од 34 милиона динара, од чега је 17 милиона опредељено у буџету Града Ниша за 2022. годину, а 17 милиона обезбедило је Министарство рударства и енергетике - Управа за финансирање и подстицање енергетске ефикасности.

**II КОРИСНИЦИ СРЕДСТАВА**

Директни корисници средстава за реализацију мера енергетске санације су привредни субјекти.

Крајњи корисници бесповратних средстава су домаћинства и стамбене заједнице.

Право учешћа на јавном позиву немају:

* власници посебних делова стамбено-пословног објеката који не служе за становање;
* власници стамбених објеката који су у претходне две године после достављања Решења о додели бесповратних средстава за сличне активности одустали од спровођења активности.

**III УСЛОВИ ПРИЈАВЕ НА ЈАВНИ ПОЗИВ**

Право учешћа на јавном позиву имају крајњи корисници који испуњавају следеће услове:

1. да је подносилац пријаве:
	* власник/сувласник објекта, или
	* ако подносилац пријаве није власник, онда да подносилац пријаве има пријаву боравка на адреси објекта за који подноси пријаву, и тада је потребно уз пријаву поднети оверену писану сагласност власника објекта;
2. да је објекат настањен и уз пријаву приложити копију рачуна за електричну енергију где се види да је потрошња електричне енергије у објекту у претходном месецу минимално 30 kwh;
3. да је стамбена заједница уписана у одговарајући регистар;
4. и други услови у складу са главом V јавног позива.

**IV НЕПРИХВАТЉИВИ ТРОШКОВИ**

 Не прихватају се трошкови радова, набавке материјала и опреме који настану пре првог обиласка Комисије.

Неприхватљиви трошкови - трошкови који неће бити финансирани јавним позивом из буџета Града Ниша су:

1. Трошкови који су у вези са набавком опреме: царински и административни трошкови;
2. Трошкови у вези са одобравањем и спровођењем кредитног задужења: трошкови одобравања кредита, трошкови камата, трошкови кредитног бироа, трошкови осигурања кредита и сл.;
3. Рефундација трошкова за већ набављену опрему и извршене услуге (плаћене или испоручене);
4. Набавка опреме коју подносилац захтева за бесповратна средства сам производи или за услуге које подносилац захтева сам извршава;
5. Други трошкове који нису у складу са мерама енергетске санације.

**V ОБАВЕЗНА ДОКУМЕНТАЦИЈА УЗ ПРИЈАВУ НА ЈАВНИ ПОЗИВ**

Пријава коју на јавни позив **подноси крајњи корисник-грађанин (за породичне куће и станове)** треба да садржи:

1. потписан и попуњен Пријавни формулар за породичне куће/станове (Прилог 1А), са попуњеним подацима о мери за коју се конкурише и о стању грађевинских (фасадних) елемената и грејног система објекта. Пријавни формулар доставити у оригиналу и приложити две копије;
2. фотокопије нечипованих личних карата или очитане личне карте са чипом за сва физичка лица која живе на адреси породичне куће за коју се подноси пријава. За малолетне лица доставити фотокопије здравствених књижица;
3. доказ да је подносилац пријаве власник/сувласник објекта - породичне куће/ стана на територији Града Ниша (Решење о порезу на имовину). Ако подносилац пријаве није власник, потребно је да има пријаву боравка на адреси објекта за који подноси пријаву и у том случају уз пријаву треба поднети и оверену писану сагласност власника објекта. Уколико има више од једног власника породичне куће/стана, потребно је доставити и сагласност свих сувласника (сагласност треба да буде оверена код нотара);
4. фотокопију рачуна за утрошену електричну енергију за стамбени објекат за који се конкурише за последњи месец, ради доказа да се живи у пријављеном стамбеном објекту (препоручује се да минимална потрошња не може бити мања од 30 kWh месечно);
5. потврду о могућности прикључења на гасоводну мрежу за меру набавке котла на гас (за набавку котла на природни гас);
6. предмер и предрачун/профактура за опрему са уградњом издата од привредног субјекта са коначне ранг листе изабраних директних корисника коју је објавио Град Ниш;
7. један од следећих доказа за стамбени објекат:
	1. доказ о изградњи објекта пре доношења прописа о изградњи;
	2. грађевинску дозволу добијену кроз редован поступак обезбеђења дозволе;
	3. грађевинску дозволу добијену из поступка легализације;
	4. решење о озакоњењу;

 е. Обавештење о поднетом захтеву за озакоњење и достављеним извештајима о затеченом стању са елаборатом геодетских радова;

1. изјаву о члановима домаћинства (Прилог 5);
2. потписану изјаву о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања. (Прилог 3\*)

\*Орган Града по службеној дужности има обавезу да изврши увид, прибави и обради податке о чињеницама о којима се води службена евиденција, а који су неопходни у поступку одлучивања и то:

* уверење надлежног органа Града Ниша о измиреним обавезама по основу пореза на имовину;
* извод из листа непокретности.

Пријава коју на јавни позив **подносе стамбене заједнице** треба да садржи:

1. потписан и попуњен Пријавни формулар за стамбене заједнице (Прилог 1Б), са попуњеним подацима о мери за коју се конкурише и о стању грађевинских (фасадних) елемената и грејног система објекта. Пријавни формулар доставити у оригиналу и приложити две копије;
2. потписан и попуњен Пријавни формулар за породичне куће/станове (Прилог 1А) за сваки стан који припада стамбеној заједници;
3. фотокопију рачуна за утрошену електричну енергију за сваки стан стамбене зграде за коју се конкурише за последњи месец, ради доказа да власници живи у пријављеном стамбеном објекту (препоручује се да минимална потрошња не може бити мања од 30 kWh месечно по стану - потребно за минимум 50% станова у згради);
4. доказ о регистрацији стамбене заједнице - фотокопију;
5. фотокопију записника са седнице стамбене заједнице на којој је донета одлука о конкурисању на јавни позив за суфинансирање мера енергетске санације;
6. списак свих станара стамбене заједнице са фотокопијом нечипованих личних карата или очитане личне карте са чипом за сваког члана стамбене заједнице са јасно видљивом адресом становања;
7. потврду о могућности прикључења на гасоводну мрежу (за меру набавке котла на гас);
8. предмер и предрачун/профактура за опрему са уградњом издата од привредног субјекта са коначне ранг листе изабраних директних корисника коју је објавио Град Ниш;
9. одобрен захтев за прикључење на даљински систем грејања, уколико се стамбена заједница пријављује за меру 9), која се односи на уградњу нове цевне мреже, грејних тела-радијатора и пратећег прибора;
10. један од следећих доказа за стамбени објекат:
	1. доказ о изградњи објекта пре доношења прописа о изградњи,
	2. грађевинску дозволу добијену кроз редован поступак обезбеђења дозволе,
	3. грађевинску дозволу добијену из поступка легализације,
	4. решење о озакоњењу,

 е. потвду о поднетом захтеву за озакоњење и достављеним извештајима о затеченом стању са елаборатом геодетских радова;

1. писану изјаву о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања (Прилог 3\*).

\*Орган града по службеној дужности има обавезу да изврши увид, прибави и обради податке о чињеницама о којима се води службена евиденција, а који су неопходни у поступку одлучивања и то:

- извод из листа непокретности.

**VI ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

 Конкурсна документација за Јавни позив може се преузети на интернет страници Града Ниша [www.ni.rs](http://www.ni.rs) и Канцеларије за локални економски развој [www.investnis.rs](http://www.investnis.rs), или на шалтерима Градских управа Града Ниша, у улици Николе Пашића 24, Ниш и садржи:

1. Комплетан текст Јавног позива;
2. Прилог 1А - за грађане - Пријавни формулар за породичне куће/станове;
3. Прилог 1Б - за стамбене заједнице - Пријавни формулар за стамбене заједнице;
4. Прилог 2 - Листу привредних субјеката/извођача радова са које грађани бирају извођача;
5. Прилог 3 - Изјаву о сагласности;
6. Прилог 4 - Критеријуме за избор пријава;
7. Прилог 5 - Изјава о члановима домаћинства;
8. Прилог6 - Пречишћен текст Правилника о суфинансирању мера енергетске санације породичних кућа, станова и стамбених зграда које се односе на унапређење термичког омотача, термотехничких инсталација и уградње соларних колектора за централну припрему потрошне топле воде по јавном позиву Управе за финансирање и подстицање енергетске ефикасности ЈП 1/22.

**VII МЕСТО И РОК ДОСТАВЉАЊА ПРИЈАВА**

 Рок за подношење пријава је 30 (тридесет) дана од дана објављивања јавног позива на огласној табли органа и служби Града Ниша, званичној интернет страници Града Ниша [www.ni.rs](http://www.ni.rs) и званичној интернет страници Канцеларије за локални економски развој [www.investnis.rs](http://www.investnis.rs/).

 Јавни позив је отворен закључно са даном 15.10.2022. године.

 Пријаве на јавни позив достављају се у затвореној коверти са назнаком:

**„Пријава по јавном позиву за суфинансирањe мера енергетске санације породичних кућа, станова и стамбених зграда, које се односе на унапређење термичког омотача, термотехничких инсталација и уградњу соларних колектора за централну припрему потрошне топле воде у 2022. години - НЕ ОТВАРАТИ”,**

 Комплетна пријава на Јавни позив се доставља са пуном адресом пошиљаоца на полеђини коверте, поштом на адресу:

**Град Ниш**

**Градска управа за органе Града и грађанска стања**

**ул. Николе Пашића бр. 24, Ниш**

**за**

**-Комисију за реализацију мера енергетске санације-**

 или лично на шалтеру Градске управе за органе Града и грађанска стања, ул. Николе Пашића бр. 24, Ниш.

 Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин (нпр. факсом или електронском поштом) неће бити узете у разматрање. Неблаговремене пријаве неће бити узете у разматрање.

 За све додатне информације и обавештења подносилац пријаве може се обратити на контакт телефон 018/504-658 или на е-mail: kler@gu.ni.rs

 Пријава ће се сматрати неуредном ако је неразумљива или у достављеној писаној форми недостаје било који документ из одељка V Јавног позива. Пријава ће у том случају решењем бити одбачена.

 Пријава са документацијом чија садржина није у складу са Јавним позивом се не оцењује и решењем ће бити одбијена.

**VIII КРИТЕРИЈУМИ ЗА ИЗБОР КРАЈЊИХ КОРИСНИКА**

Критеријуми за избор крајњих корисника су следећи:

1. постојеће стање у погледу термичке изолације објекта;
2. постојећи начин грејања;
3. постојеће карактеристике спољне столарије;
4. К фактор заузетости површине;
5. коришћење субвенција за енергетску санацију (средства Града Ниша/Републике Србија).

Детаљни начин бодовања према наведеним критеријумима је дат у Прилогу 4.

**IX ОЦЕЊИВАЊЕ, УТВРЂИВАЊЕ ЛИСТЕ И ИЗБОР КРАЈЊИХ КОРИСНИКА**

Оцењивање и рангирање пријава домаћинстава и стамбених заједница, врши се у складу са Правилником о суфинансирању мера енергетске санације породичних кућа, станова истамбених зграда, које се односе на унапређење термичког омотача, термотехничких инсталација и уградње соларних колектора за централну припрему потрошне топле воде по јавном позиву Управе за финансирање и подстицање енергетске ефикасности ЈП 1/22, применом критеријума из одељка VIII Јавног позива.

У току поступка оцене и избора крајњих корисника Комисија може да од Подносиоца пријаве, према потреби, затражи додатну документацију и информације.

Комисија разматра пријаве и у складу са предвиђеним критеријумима, утврђује јединствену прелиминарну ранг листу крајњих корисника за све мере енергетске ефикасности из јавног позива и објављује је на огласној табли органа и служби Града Ниша, званичној интернет страници Града Ниша и званичној интернет страници Канцеларије за локални економски развој.

Подносиоци пријава имају право увида у поднете пријаве и приложену документацију по утврђивању прелиминарне ранг листе у року од 3 (три) дана од дана објављивања листе.

На прелиминарну ранг листу подносиоци пријава имају право приговора Комисији у року од 8 (осам) дана од дана њеног објављивања. Приговор се подноси поштом или лично на шалтеру Градске управе за органе Града и грађанска стања, улица Николе Пашића 24.

Комисија је дужна да размотри поднете приговоре на прелиминарну ранг листу као и да донесе одлуку о приговору, која мора бити образложена, у року од 15 (петнаест) дана од дана његовог пријема и на основу донетих одлука донесе ревидирану прелиминарну ранг листу.

На основу ревидиране прелиминарне ранг листе Комисија врши теренски обилазак ради увида у стање стамбених објеката са те листе закључно са редним бројем подносиоца пријаве до којег су обезбеђена укупна средства за субвенционисање. Уколико је Комисија приликом теренског обиласка утврдила да је подносилац пријаве дао неистините податке у пријави, Комисија га елиминише из ревидиране прелиминарне ранг листе и уместо њега спроводи теренски обилазак првог следећег на листи код кога није вршен теренски обилазак.

Приликом теренског обиласка, уз обавезно присуство подносиоца пријаве, Комисија сачињава записник у два примерка, при чему један остаје подносиоцу пријаве, а други задржава Комисија. У записнику Комисија потврђује да ли су мере наведене у предмеру и предрачуну који је грађанин поднео приликом пријаве на јавни позив прихватљиве и сачињава коначну ранг листу крајњих корисника.

Коначну ранг листу крајњих корисника Комисија објављује на огласној табли органа и служби Града Ниша, званичној интернет страници Града Ниша и званичној интернет страници Канцеларије за локални економски развој.

На коначну ранг листу крајњих корисника подносиоци пријава код којих је извршен теренски обилазак, имају право приговора Комисији у року од 8 (осам) дана од дана објављивања исте. Приговор се подноси на шалтеру Градске управе за органе Града и грађанска стања, улица Николе Пашића 24.

Комисија је дужна да одлучи по приговорима на коначну ранг листу крајњих корисника у року од 15 (петнаест) дана од дана пријема приговора и након одлучивања по свим приговорима сачини предлог Решења са коначном ранг листом крајњих корисника за суфинансирање мера енергетске санације на територији Града Ниша. Градско веће Града Ниша доноси, на предлог Комисије Решење о додели бесповратних средстава крајњим корисницима за спровођење мера енергетске санације, а на основу њега се закључују тространи уговори између Града Ниша, директних и крајњих корисника.

**X ИСПЛАТА СРЕДСТАВА**

Град Ниш ће вршити пренос средстава искључиво директним корисницима, а не крајњим корисницима и то након што појединачни крајњи корисник изврши уплату целокупне своје обавезе директном кориснику и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном и у складу са записником Комисије приликом првог изласка.

Крајњи Корисник мора имати уредну документацију (рачуне и атесте) које ће доставити надлежној комисији.

Корисник средстава ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове изведених радова који буду већи од предвиђеног износа субвенције (максималног износа учешћа Града Ниша).

Уколико директни корисник није средства наменски утрошио или радови нису изведени, Град Ниш неће уплатити средства додељена јавним позивом.

Уколико из неког разлога крајњи корисник не може да реализује набавку од одабраног директног корисника, има право да изврши набавку од другог директног корисника са листе и да о томе, пре реализације набавке, обавести Комисију и достави јој нову профактуру/предрачун, с тим да износ не може бити већи од одобреног.

Пренос средстава врши се у складу са прописима којима се уређује пренос средстава, а након што:

1. Крајњи корисник директном кориснику уплати целокупну своју обавезу за испоручена добра/извршене услуге у износу умањеном за одобрена бесповратна средства;
2. Комисија за реализацију мера енергетске санације провери да ли су активности стварно реализоване и то констатује записником;

3. Директни корисник достави захтев за исплату средстава;

4. Директни корисник достави потврду да је крајњем кориснику предао све потребне атесте и сву пратећу документацију (гаранција).

 На основу захтева за исплату и записника, Канцеларија за локални економски развој врши исплату директном кориснику.